Die vorige artikel het aandag gegee aan die beginsels agter die begrip van Nasionale sekuriteit asook ‘n kort oorsig van die internasionale sekuriteitsprentjie. Hierdie artikel beskou die prentjie bietjie nader aan die huis.
By die christen gelowige, wat volgens die geloof, reeds oorwining oor die angel van die dood verkry het, kan daar ‘n gebalanseerde lewe sonder vrees geleef word – ten spyte van ‘n ontstuimige wêreld. Meer nog – die egte christengeloof leer ons van ‘n Almagtige Vader wat alle omstandighede in ons lewens skik – vir ons beswil. Die beginpunt vir persoonlike veiligheid lê derhalwe in ‘n egte geloofsverhouding met God.